google/wiki40b huggingface dataset:
Eugenius II

Eugenius II (født i Roma, død der 27. august 827) var pave fra 11. mai 824 til sin død).

Bakgrunn

I eldre utgaver av Liber Pontificalis oppgis Eugenius å være sønn av en Boemund, men den opplysningen ble utelatt i de senere utgaver. Han var før utnevningen til pave erkeprest av S. Sabina, och skal i den egenskap ha utsmykket sin kirke med mange mosaikker og metallsmiarbeider på vilke hans navn fortsatt kunne leses på 1500-tallet.

Pavevalg

Eugenius ble valgt som adelspartiets kandidat til pave den 5. juni 824; adelspartiet hadde flyttet frem sina posisjoner under forgjengeren, og søkt støtte hos frankerne. Eugenius' utnevnelse ble approbert av keiser Ludvig den fromme, og han sendte sin sønn Lothar til Roma i triumf over at frankerne herigjennom hadde styrket sin stilling og for å befeste dette ytterligere. De adelige romere som hatte flyktet til Frankerriket kunne ved denne paveutnevning returnere, og h Eugenius gav dem tilbake deres eiendommer som bar blitt konfiskert.

Pontifikat

Lothar klarte i 824 å komme til en avtale med paven, Constitutio Romana, som regulerte Kirkestatens forvaltning. Pavevalget skulle i følge denne forrettes av presteskapet og adelen, men før sin konsekrasjon skulle den nyvalgte paven i nærvær av et keiserlig sendebud sverge keiseren troskap; dette var analogt med at paven tidligere hadde vendt seg til det bysantinske rikes keiser for godkjennelse. Videre ble det fastslått at alle folkeslag skulle dømmes i sivilsaker etter deres egen forfatning (romersk rett, salisk lov, langobardisk lov), samt at de som stod under pavens eller keiserens beskyttelse var ukrenkelige. Rettferdighet skulle utdømmes av to kommisjoner (missi), en pavelig og en keiserlig. Skjønt Constitutio Romana gav keiseren vidtgående maktfullmakter, fastslo den også at alle lød under paven.
Ludvig innvirket ikke i noen høyere grad på den pavelige politikk; under den såkalte billedstriden inntok kurien et annet standpunkt enn keiserdømmet, og i rent kirkelig henseende betegner Eugenius IIs pontifikat snarere et ytterligere steg i pavedømmets emansipasjon fra den keiserlige overhøyhet. 
På en synode i Roma i 826 ble det bestemt at kuriens foranstaltende viktige tiltakr får å høyne presteskapets dannelse og  sedelighet. Blant annet ble det fastslått at uutdannede biskoper og prester skulle suspenderes til de hadde skaffet seg den nødvendige utdannelse, og at katedralskoler skulle opprettes for utdannelse i teologi og politikk. FråaEugenius finnes også et brev til Ansgar, Nordens apostel. 
Med henvisning til tradisjonen formodes Eugenius å ha blitt begravd i Peterskirken.
3. januar

Navnedag

Alfred og Alf
Vinne kirke

Kirkebygget

Erik Maler (Erik Valne) dekorerte kirka og sto for bildehoggerarbeidet på beslaga til preikestolen. Jubileumsboken oppgir at Erik P. Valne malte altertavlen og andre bilder i kirken. Jubileumshistoria skriver at bygget ligner på Klæbu kirke og må være inspirert av denne. Gunnhild og Bertil Vinne ga fri grunn til oppføring av kirken på Vinne (det gamle kirkestedet var Halle). Ved lafting av lange vegger kan veggene bli for ustabile og i Vinne kirke er det brukt loddrette bjelker på utside og innside av tømmer for avstiving, men veggene ble likevel presset utover av vekten av tak og tårn og veggene måtte forsterkes ytterligere. Et firkantet klokkehus sto på toppen av taket. Prekestolen ble opprinnelig plassert i altertavla. Bygningen hadde grunnplan som en langstrakt åttekant. Koret er ikke skilt fra skipet med trapp eller vegg. Ved en stor ombygging i 1893 ble det satt opp våpenhus med tårn i vestre ende slik at tak og vegger ikke måtte bære vekten av klokkehuset, og sett utenfra fikk kirken med det også preg av langkirke. I 1893 ble prekestolen flyttet ned fra alteret og i 1910 ble den senket ytterligere. Samme år ble kirken overført til kommunen. Vinne kirke fikk orgel i 1847.

Tidligere kirke

Den tidligere sognekirken for Vinne sto til 1815 på Hallbakken (Halle) og er i 1517 omtalt som "St. Egidii" kirke i Verdal. I 1726 ble den omtalt som en gammel, men sterk og "tykk" trekirke. I jubileumsboken omtales den som tømmerkonstruksjon. Den hadde tidligere spontak og fikk i 1725 steintak. Tårnet blåste ned i 1765, men ble raskt satt på tilbake. Bøndene kjøpte kirken i 1796 (for 9100 riksdaler) og den ble i 1813 ansett som moden for riving. Ny kirke ble påbegynt i 1814 og den gamle brant ned til grunnen i 21. juni 1815 etter lynnedslag. Alle gjenstander og ornamenter i kirken gikk tapt i brannen. Det gamle kirkestedet er markert med minnestein.
Flaskehalspatron

En flaskehalspatron er en type patron der hylsa er formet som en flaske med en flaskehals, derav navnet. Slike patroner har plass til mer krutt i forhold til en sylindrisk patron av samme lengde med prosjektil av samme kaliber. Resultatet er at en relativt kort patron kan sende avgårde prosjektilet i større hastighet, og får derved større rekkevidde og gjennomslagskraft og flatere kulebane.
Flaskehalspatroner dukket opp til på slutten av 1860-tallet til det som den gang ble karakterisert som «småkalibrede» militærrifler, det vil si våpen med kaliber på under en halv tomme (12,7 mm). Sveits var ledende i utviklingen av slike våpen, og en av de første flaskehalspatronenen var den sveitsiske 10.4×38mm Vitterli randtenningspatronen til Milbank-Amsler-riflene (konverterte bakladere) fra 1867. I dag er slike patroner nermest enerådende riflepatroner til geværer, mens patroner til pistoler som oftest er sylindriske, selv om det også finnes små pistilflaskehalspatroner, slik som 7,63 × 25 mm Mauser og .357 SIG.
Juan Trippe

Tidlige år

Trippe ble født i New Jersey, 27. juni 1899, og på grunn av sitt fornavn ble han ofte tatt for å være av cubansk opprinnelse, men hans familie var av nordeuropeisk opprinnelse som hadde slått seg ned i  Maryland i 1664. Trippe ble uteksaminert fra highschool i 1917, og senere Yale University i 1921. 
Etter eksamen fra Yale, begynte Trippe å arbeide på Wall Street, men ble snart trett av dette. Han skaffet seg kapital ved å selge aksjeer til tidligere klassekamerater fra Yale og i 1922 startet han et nytt flyselskap som han kalte Long Island Airways. Selskapet fikk kort levetid, og nok en gang tappet han sine rike venner fra Yale, og investerte i et nytt selskap som fikk navnet Colonial Air Transport, dette selskapet fikk i oktober 1925 kontrakt på å fly luftpost. Han ble så interessert i å operere med flyvninger til Det karibiske hav og Trippe dannet The Aviation Company of the Americas. med base i Florida. Dette selskapet endte tilslutt opp i det som skulle føre til dannelsen av Pan Am,

Død

Trippe døde 3. april 1981, i New York, og han er gravlagt i Green-wood Cemetery i Brooklyn. I 1985 ble han post mortem tildelt Medal of Freedom av USAs president Ronald Reagan.
Valget i Tyskland 1930

Valget i Tyskland 1930 ble avviklet 14. september 1930. Antallet mandater i riksdagen var økt fra 491 (ved valget i 1928) til 577. SPD forble største parti, men deres totale oppslutning gikk tilbake. Det nasjonalsosialistiske partiet økte antall mandater fra 12 til 107.
Tingnes

Tingnes er et tettsted på Neshalvøya i Ringsaker kommune. Tettstedet har 398 innbyggere per 1. januar 2015. Tingnes har fått sitt navn fra da kommunesenteret for gamle Nes kommune lå her.
I Tingnes kan du finne: Kolonialbutikk, bensinstasjon, sveiseverksted, bank, badestrand med sandvolleyballbane, kafé, spiseri, kulturhus, bo- og aktivitetssenter, fotball-/skøytebane og kirke.

Nes kirke

Nes kirke har blitt restaurert to ganger, i 1700 og i 1962. Kirken er laget i engelsk-gotisk stil, og har jernbeslått sakristiport med innskriftbånd og ring på hoveddøren fra middelalderen.
Knud Rasmussen

Bakgrunn

Knud Rasmussen ble født i Ilulissat (Jakobshavn) på Grønland. Faren var misjonæren Christian Rasmussen, som bodde og fungerte som prest i byen i over 20 år, og som giftet seg med Lovise Fleischer, en kvinne fra lokalbefolkningen. Knud Rasmussen vokste opp med en sterk inuittisk påvirkning og lærte som grønlandsk gutt å håndtere både jaktvåpen, kajakk og hundeslede.
Hans første skoleår tok han i Ilulisat, men i 1891 kom han som 12-åring til Danmark fordi faren fikk permisjon. Han fortsatte derfor sin utdannelse i København. Kontrasten mellom Ilulissat og København var stor, og han trivdes ikke godt i Danmark. Han ble student og slapp såvidt inn på universitetet, men ambisjonene og lysten til videre studier manglet. 
Hans liv tok en ny vending da han i 1900 fikk jobb som journalist på Kristeligt Dagblad, der han skulle dekke en Islands-ekspedisjon. Her møtte han forfatteren og polarforskeren Ludvig Mylius-Erichsen, som delte Rasmussens interesse for Grønland.

Ettermæle

De mange ekspedisjonene har gitt en enorm videnskapelig avkastning. Ikke bare fra Rasmussen selv, i de beretningene og gjenstandene han samlet inn, men også fra mange andre videnskapelige deltagere som var med. Han ble utnevnt til æresdoktor ved Københavns Universitet etter den femte Thuleekspedisjonen.
Også i befolkningen hadde han stor betydning, og ble etterhvert nærmest en folkehelt. Samtidig ble Danmark, gjennom Rasmussen, sterkt etablert som polarforskernasjon. Hans innsats regnes av noen som en del av årsaken til at Østgrønland tilfalt Danmark og ikke Norge ved Den internasjonale domstolen i Haag i 1933.
Knud Rasmussens hus i Hundested ble oppført i 1917 for å fungere som hans arbeidslokaler. Det er nå museum.
VM i bandy 2015

Bandy-VM for herrer 2015 var det 35. verdensmesterskapet i bandy og ble arrangert i Khabarovsk helt øst i Russland. Mesterskapet var delt inn i en A-turnering, som ble spilt i perioden 29. mars–4. april 2015, og en B-turnering, som gikk av stabelen fra 1. til 6. februar 2015. Alle kampene ble spilt i hallen Arena Erofej.
Russland vant mesterskapet etter finaleseier 5–3 over Sverige. Kasakhstan tok bronsen.

Deltakernasjoner

Totalt 16 nasjoner deltok i mesterskapet, åtte i A-VM og ni i B-VM. Canada, som skulle spille i B-VM, trakk laget sitt. Vinnerlaget fra B-VM i 2014, Latvia, erstattet Canada og deltok dermed både i A- og i B-mesterskapet.
Kina deltok for første gang i et bandy-VM.

Sluttspill A-VM

De fire vinnerne av kvartfinalene gikk til semifinale, mens de fire resterende spilte om plass 5 til 8.

Sluttspill B-VM

De 4 vinnerne av kvartfinalene gikk til semifinale, mens de 4 øvrige lagene spilte om plass 5–9.
Rullestolfekting

Rullestolfekting er en variant av fekting for funksjonshemmede utøvere. Rullestolfekting administreres internasjonalt av International Wheelchair and Amputee Sports Federation (IWASF), som er underlagt Den internasjonale paralympiske komité, og er en av idrettene som inngår i paralympiske sommerleker.
Taobei

Taobei (kinesisk: 洮北区; pinyin: Táoběi Qū) er et bydistrikt i byprefekturet Baicheng i provinsen Jilin i Folkerepublikken Kina. Taobei har et areal på 2.525 km² og teller 490.000 innbyggere.
Eburiola

Utseende

En middelsstor, avlang, lyst brunlig trebukk, hver dekkvinge med to par avlange, kremgule flekker. Antennene er tynne og omtrent så lange som kroppen. Pronotum er rundet, omtrent så langt som bredt. Dekkvingene er jevnbrede og litt avskåret bak, bakkroppsspissen stikker vanligvis litt ut bak dem. Beina er ganske lange og tynne, med slanke, røde lår.

Utbredelse

Arten er kjent fra Jamaica og Den dominikanske republikk.
Stangaland

Stangaland (Kopervik Herred) er en av de største bydelene i Kopervik i Rogaland fylke, men var tidligere en selvstendig kommune. Opprinnelig (fra 1837) var Stangaland del av Avaldsnes formannskapsdistrikt.
1. januar 1909 ble Stangeland skilt ut som egen kommune med 1001 innbyggere med navnet Kopervik Herred. I 1917 ble navnet endret til Stangaland, da det var problematisk å skille mellom Kopervik Herred og Kopervik bykommune. Før sammenslåingen av Karmøy-kommunene i 1965 var det snakk om en sammenslåing av Kopervik bykommune og Stangaland. Dette ble ikke noe av, siden regjeringen startet de omfattende sammenslåingene av kommuner på 60-tallet.
1. januar 1965 ble Stangaland sammen med Avaldsnes, Kopervik, Skudenes, Skudeneshavn, Torvastad og Åkra kommuner slått sammen til den nye Karmøy kommune. Stangaland hadde ved sammenslåingen 2 678 innbyggere. I tiden etter kommunesammenslåingen har Kopervik-området ekspandert og Stangeland har blitt en helt integrert del av Kopervik by og er som tidligere nevnt en av de største delene av Kopervik.
Denis Lawson

Personlig liv

Lawson ble født i Crieff i Perth and Kinross, som sønn av Phyllis Neno og Laurence Lawson. Laurence Lawson var klokkemaker og opprinnelig fra Glasgow. Denis Lawson gikk ut fra Crieff Primary School (den gang Crieff Public School). Etter dette gikk han først på Morrison's Academy og så på Royal Scottish Academy of Music and Drama. Hans søster, Carol Diane McGregor, er en pensjonert lærer som fortsatt bor i Perthshire. Hun er moren til skuespiller Ewan McGregor som, over et tiår etter at Lawson spilte rollen som Wedge Antilles i Star Wars, spilte rollen som Obi-Wan Kenobi, en annen viktig karakter i Star Wars-sagaen. 
Denis Lawson hadde et syv-års forhold med skuespillerinne Diane Fletcher etter at de møtte hverandre under en sceneproduksjon av Helligtrekongersaften. De fikk et barn sammen, Jamie, i 1979. 
Lawson møtte sin kone, Sheila Gish, under innspillingen av filmen That Uncertain Feeling fra 1985. De levde sammen i tjue år før de giftet seg med hverandre i mars 2004. Hun døde av kreft kun et år senere (9. mars 2005). Hennes datter fra et tidligere ekteskap, Lou Gish, døde også av kreft året etterpå (2006).
Australothelais

Utseende

Middelsstore, avlange, mørkt brunlige trebukker. Antennene er tynne og betydelig lengre enn kroppen. pronotum er tønneformet, dekkvingene jevnt tilsmalnende bakover, men en opphøyd list langs sømmen.

Utbredelse

Slekten finnes i Queensland.
Zen 2

Zen 2 er kodenavnet på AMDs etterfølger til mikroarkitekturene Zen og Zen+. Zen 2 produseres på 7 nanometer noder fra TSMC, og produktet ble lansert 7. juli 2019, og brukes av tredje generasjons Ryzen prosessorer, kjent som Ryzen 3000 for the mainstream-brikker, og Threadripper 3000 for systemer av høyere skala.
Philip Morris International

Philip Morris Norway AS

Philip Morris Norway AS (PMN) ble etablert 11. oktober 2005, og holder til i Stenersgata 2 i Oslo. Selskapet selger og distribuerer sigaretter og rulletobakk i Norge og er markedsleder i Norge for disse to produktkategoriene kombinert. PMN selger Marlboro,  Petterøe's, Blue Master og Next. Peter Grafström er administrerende direktør i selskapet. Bedriften har 21 ansatte.
9. mars 2010 ble det kjent at Philip Morris saksøker Norge for å få opphevet forbudet mot synlig tobakk i norske butikker.
Rigmor Dam

Liv og virke

Hun er datter av Durita og Bergur P. Dam. Farfaren er den tidligere, sosialdemokratiske statsministeren Peter Mohr Dam, mens tidligere statsminister Atli Dam og tidligere minister Helena Dam á Neystabø, også sosialdemokrater, er hennes farbror og kusine. Rigmor Dam er gift med forfatter Arnbjørn Ó. Dalsgarð, som hun har tre barn med.
Hun vokste opp i både Tórshavn og København. Hun har studentereksamen fra Føroya Studentaskúli fra 1991, lærerutdannelse fra Blaagaard Statsseminarium fra 1998 og årsstudium i journalistikk og samfunnsvitenskap fra henholdsvis Danmarks Journalisthøjskole og Roskilde Universitetscenter. Dam underviste i folkeskolen i Tórshavn frem til 2005. Fra 2006 til 2010 var hun journalist ved et mediehus i Tórshavn, hvor hun for det meste arbeidet for dagsavisen Sosialurin. I 2010 ble hun ansatt som kommunikasjonsrådgiver i fagforbundet for offentlig ansatte på Færøyene.
Dam begynte sitt politiske virke i Sosialistiskt Ungmannafelag. Mens hun studerte i København, var hun redaktør i Oyggjaskeggi, et tidsskrift for færøyske studenter. Hun har hatt styreverv i kvinnebevegelsen på Færøyene. Dam har vært innvalgt på Lagtinget siden 2011. Hun var nestformann i Lagtingets velferdskomité og medlem av kulturkomiteen fra 2011 og frem til regjeringsdannelsen i 2015, da hun ble kulturminister. Hun trakk seg som kulturminister i januar 2019 etter store budsjettoverskridelser ved skoleutbyggingen i Marknagil i Tórshavn – det hittil største byggeprosjektet på Færøyene.
Blitzen Benz

I 1909 konstuerte  Carl Benz en racerbil som han ga navnet Blitzen Benz. Den ble byget av Benz & Cie i Mannheim, Tyskland i seks eksemplarer. Den brøt verdensrekorden i 1910. Det var en av seks biler som ble bygget med forbedret aerodynamikk, med en 21,504 cm³, 200 h/k firesylindret rekkemotor, en forstørret utgave av selskapets Grand Prix racer.
Av de seks Blitzen-Benz som noensinne ble bygget finnes to overlevne—Mercedes-Benz har de ene, mens den andre tilhører en amerikansk samler.
På Brooklands den 9. november 1909, kjørte Victor Hémery fra Frankrike og  satte rekord med en gjennomsnittsfart på 202,7 km/t over en kilometer. Den 23. april 1911 oppnådde Bob Burman et gjennomsnitt på 228,1 km/t over en hel mil i Daytona Beach, brøt Glenn Curtiss's uoffisielle absolutte hastighetsrekord, land, sjø eller luft, satt i 1907 på sin V-8 motorsykkel. Burman's rekord sto til 1919.
Etter 1914 ble bilen er ombygd for baneløp, ettrr å ha gjennomgått en rekke revisjoner før det ble kondemnert  i 1923.
Elytrosphaera

Utseende

Middelsstore, bredt ovale, halvblanke, gjerne gule eller røde og svarte bladbiller. Antennene er litt fortykket mot spissen, knapt halvparten så lange som kroppen. Pronotum er rundet, mye bredere enn langt, ved roten så bredt som dekkvingene.

Levevis

Slekten kan finnes på mange ulike planter.

Utbredelse

Slekten er naturlig utbredt i den neotropiske økosonen.
LLH Oslo og Akershus

LLH Oslo og Akershus er Landsforeningen for lesbiske, homofile, bifile og transpersoners fylkeslag i Oslo og Akershus.
LLH Oslo og Akershus er i dag det største fylkeslaget til LLH med om lag 1000 medlemmer. Organisasjonen driver, i tillegg til aktivitetsgruppenes aktiviteter, et omfattende politisk arbeid rettet mot Akershus fylkesting og Oslo kommune. 
LLH OA holder til sentralt i Oslo sentrum i Tollbugata 24, og har et mangfold av aktivitetsgrupper innen kultur, sport, familie og på en hel del andre områder.  
LLH OA har et styre bestående av sju personer. 
LLH OA er eier av festivalen Oslo Pride, tidligere Skeive dager, som arrangeres hver sommer i Oslo. LLH OA er også arrangør av Pride House, som har blitt arrangert siden 2012. Pride House er en konferansehelg som innleder Oslo Pride. Den arrangeres på Litteraturhuset.
LLH Oslo og Akershus driver et skoleprosjekt sammen med Skeiv Ungdom. 
LLH OA arrangerer temamøter og bidrar til debatt og diskusjon om hvordan levekårene og livssituasjonen til lesbiske, homofile, bifile og transpersoner i Oslo og Akershus kan forbedres.

Aktivitetsgrupper

LLH OA har mange aktivitetsgrupper, som Lesber i dagslys, Musikkselskapet Fri Utblåsing, Den Norske Homofonien av 1990, Late Bloomer Ladies og Seniornettverket.

Lesber i dagslys

Lesber i dagslys ble opprettet i 2000 og skal være et uformelt møtested for bifile og lesbiske kvinner i alle aldre som har fri på dagtid. Møtetidspunkt er den andre søndagen og den siste tirsdagen i hver måned kl. 13.

Priser

LLH OA deler hvert år ut prisene Homofrydprisen og Årets æreshomo under festivalen Skeive dager. Homofrydprisen og æresprisen er de to mest høythengende hedersprisene i den norske homobevegelsen.

Homofrydprisen

Homofrydprisen skal gå til en eller flere personer, bedrifter eller organisasjoner som i løpet av det siste året har utmerket seg på en positiv måte i kampen for homofile, lesbiske, bifile og transpersoner.

Årets æreshomo

Årets æreshomo (eller Æresprisen) skal gå til en person eller flere som på en utmerket måte har gjort en særskilt innsats for homofiles stilling i det norske samfunn.
Fujio Yamamoto

Karriere

Fujio Yamamoto startet sin profesjonelle karriere i Urawa Reds i 1990. Han har også spilt for NKK og Bellmare Hiratsuka.
Barca bicolor

Utseende

En middelsstor (vingespenn 35–40 millimeter), slank, brunsvart smyger. Forvingen har et bredt, lysgult tverrbånd, bakvingen et smalere, lysgult tverrbånd bare på undersiden.

Utbredelse

Arten lever i Kina (Yunnan, Shaanxi) og Tibet.
Norges Sykepleierhøyskole

Norges Sykepleierhøyskole ble etablert i 1959 som Norges Høyere Sykepleierskole.
Skolen ble drevet og finansiert av Norsk Sykepleierforbund. Den ble gjerne kalt for «Norges høyere». Den var en videreføring av Forsættelsesskolen som NSFs stifter Bergljot Larsson hadde stiftet i 1925. Skolen ble i 1972 omdøpt til Norges Sykepleierhøyskole. Skolen ble nedlagt i 1985, i forbindelse med opprettelsen av Institutt for sykepleievitenskap ved Universitetet i Oslo.
Jørgen Løvland

Bakgrunn

Løvland var bondesønn fra Evje i Setesdal i Aust-Agder, født og oppvokst på gården Lauvland. Han var i slekt med og venn av statsminister Gunnar Knudsen, fordi deres oldemødre var søstrene Anne og Targjerd, døtre til Knut Torgeirson Vikstøl, som døde i 1783 på gården Vikstøl i Evje.
På grunn av Løvlands høye kunnskapsnivå ble presten imponert over ham da han sto til konfirmasjon, og de fikk ham inn på Kristiansand katedralskole. Av økonomiske hensyn søkte han seg over som underlærer ved allmueskolen i Kristiansand. Etter 10 år ble han ambulerende lærer i Nedenes (Aust-Agder). Han giftet seg i 1884 med lærerinnen Mathilde Torkildson fra Kristiansand, og begynte som redaktør av Kristiansands Stiftavis og Adresse-Kontors Efterretninger. Han ble valgt som førsterepresentant fra Kristiansand til Stortinget første gang i 1885.

Utstilling

Det ble holdt en Løvland-utstilling i Rådhuset i Kristiansand fra 27. mai til 16. desember i 2005, i forbindelse med 100 års jubileet for unionsoppløsningen. Utstillingen ble deretter flyttet til Evje Forsvarsmuseum på Evje.

Arkivet

Arkivmateriale etter Jørgen Løvland er oppbevart ved KUBEN i Arendal. Arkivet inneholder bl.a. korrespondanse, telegrammer, fotografier, album og  avisutklipp.
Gamma Ray

Biografi

Den første utgaven av bandet bestod, foruten Kai Hansen på gitar og backing-vokal, av Ralf Scheepers (vokal), Uwe Wessel (bass) og Mathias Burchardt (trommer). I 1990 ga bandet ut sitt første album, Heading For Tomorrow, etterfulgt av EP-en Heaven Can Wait senere samme år. Mellom innspillingen av disse to platene, hadde bandet sitt første medlemsbytte da trommeslager Mathias Burchardt ble erstattet av Uli Kusch.
Under innspillingen av begge disse albumene medvirket Dirk Schlächter på gitar, og da bandets andre studioalbum Sigh No More ble utgitt i 1991 var han blitt et fast medlem av bandet. I 1993 var bandet klart med sitt tredje album, Insanity And Genius. Trommeslager Uli Kusch og bassist Uwe Wessel var nå byttet ut med henholdsvis Thomas Nack og Jan Rubach.
Før bandets fjerde album var det vokalist Ralf Scheepers som forlot bandet. I stedet for å rekruttere en ny vokalist, tok Kai Hansen på seg rollen som syngende gitarist, en rolle han også hadde i de første årene i Helloween. Det første Gamma Ray-albumet med Kai Hansen på vokal het Land Of The Free og ble utgitt i 1995.
To år senere opplevde Gamma Ray nok en gang at medlemmer forlot bandet og at nye kom til. Ut gikk trommeslager Thomas Nack og bassist Jan Rubach. Inn kom Dan Zimmerman og tok over trommeslager-rollen, mens gitarist Dirk Schlächter tok over rollen som bassist. Dermed måtte bandet finne en ny gitarist, et valg som til slutt falt på Henjo Richter. Dermed var det denne besetningen som ga ut Somewhere Out In Space i 1997.
I 1999 kom albumet Powerplant, og for første gang i bandets historie skjedde ikke noe medlemsbytte mellom utgivelsen av to plater. Dette var en trend som skulle vise seg å fortsette da denne utgaven av bandet ga ut ytterligere fire studioalbum og ett livealbum. I 2012 sluttet trommeslager Daniel Zimmermann, som ble erstattet av Michael Ehré .
Studentersamfunnet Bislet

Studentersamfunnet Bislet, mest kjent som bare Samfunnet er en studentpub, som ligger i kjelleren på OsloMet.
Studentersamfunnet arrangerer blant annet torsdagskroer og quiz, og drives av studenter på frivillig basis.
RusAir Flight 243

Følger

Etter ulykken ble det vedtatt å fase ut flytypen Tu-134. På det tidspunktet fantes det 179 slike fly i landet, men bare 90 av dem var i drift. Det ble også vedtatt at alle fly over 5 700 kg, eller med flere enn 9 seter, skal pålegges å ha et system som varsler avstand til bakken.